ב"רומיאו ויוליה" גרסת המועדונים, האנגר "גשר" עם ליאל דניר (מימין)
יוסף אבו ורדה, הילה סעדה, יהודה לוי ומשה איבגי בצילומים ל"הבורר"
**הילה סעדה** (נולדה ב-12 באוקטובר 1982) היא שחקנית וזמרת ישראלית.

ביוגרפיה
--------

הילה סעדה נולדה וגדלה במגדל העמק.
למדה במגמות סוציולוגיה ותיאטרון בבית הספר התיכון אורט רוגוזין בעירה. בצה"ל שירתה כפקידת לשכה בבסיס עוצבת אדום, ליד אילת.

לקראת סוף שירותה הייתה טסה פעם בשבוע מאילת לתל אביב על מנת ללמוד אצל רחל שור בסטודיו למשחק ניסן נתיב. כשהשתחררה מצה"ל, למדה בסל"ה - הסטודיו לאמנויות התיאטרון מיסודו של יורם לוינשטיין ובמהלך לימודיה, זכתה במלגת הצטיינות מקרן אמריקה ישראל. בהמשך, למדה גם בסמינר הקיבוצים, לתואר ראשון בבימוי.
ובשנת 2018 השתתפה הילה סעדה בסדרת הנוער ״אילת״ בתור אורנה, פקידת קבלה במלון אורכידאה באילת.
ב-2007 שיחקה סעדה בתיאטרון חיפה בהצגה "חי בסרט" בבימויו של שמעון מימרן בתפקיד קנדילה, דמות מתוך סרט של אלמודובר "נשים על סף התמוטטות עצבים". ב-2010 שיחקה בהצגה "רומיאו ויוליה" גרסת המועדונים שהופיעה בפסטיבל ישראל ובהאנגר גשר, תיאטרון גשר, בבימויו של מיכאל רונן, שם שיחקה לצד מיכאל מושונוב וליאל דניר בתפקיד מאיה, חברתה הטובה של יוליה. שיחקה ב"אגדת סוף העונה" בבימויו של גיל צרנוביץ בתיאטרון הקיבוץ.

בין השנים 2007–2011 שיחקה בעמותה לקידום התיאטרון בהצגות "אליעזר בן יהודה - החולם בעברית" בבימוי גדי צדקה בתפקיד לאה הספרדייה ודיברה לאדינו; בהצגה "הרצל"; ב"מייד אין איזרעאל" בבימויו של יקי מחרז; "החטיפה מן המנזר – בבימויה של יעל טילמן וב"תעשה לי לייק" בבימויו של איז'ו ליבוביץ'. ב-2008 השתתפה ב"יושבים שישה" מופע בידור בצוותא. לצד חמישה שחקנים בני כיתתה של הילה מהסטודיו למשחק יורם לוינשטיין.

ב־2007 שיחקה ב"ביקור התזמורת", בבימויו של ערן קולירין, בתפקיד סווטלנה הרוסייה, חברתו של צלגר (תומר יוסף).

ב-2010 גילמה את מנאר, ערביה, ב-"15 דקות", סדרה של טדי הפקות בבימוים של דורון ויואב פז. לצורך התפקיד דיברה בערבית. סעדה הופיעה בתפקיד אורח בסדרה "מעצר בית" של קיציס ופרידמן. היא גילמה את מלי, עוזרתו האישית של אסי כהן.

הילה סעדה שיחקה בעונה השלישית של "הבורר" בתפקיד נטלי, נערת הפיתוי שעובדת בשליחות הבורר ונשלחת להשיג מידע עבורו.

ב-2011 שיחקה בעונה השלישית של "רמזור", בתפקיד ליאת הבלוגרית, בחורה שיוצאת עם חפר (ניר לוי).

ב-2013 הצטלמה לתפקיד ראשי בסדרה של אסי עזר "להיות איתה", לצד אביב אלוש ורותם סלע. היא גילמה את ונסה החברה של עמוס (אלוש) שעוזב אותה לטובת דוגמנית מפורסמת.

ב"חסמבה דור 3" העונה השנייה שיחקה סעדה בתפקיד בת אל חברתו של חופני לצד איתי תורג'מן.

בשנת 2014 כיכבה בתפקיד הראשי בסדרה "שחקן זר" מבית קשת, בבימויו של דני סירקין, לצד יובל סמו ומוני מושונוב.

בשנת 2015 שיחקה בתוכנית הסאטירה "הכל שפיט" ששודרה בערוץ 1. באותה שנה היא הופיעה בפאנל "מלחמת המינים" ברשת ערוץ 2.

שיחקה בהצגה "קומדיה לא רומנטית" בתיאטרון מראה בקריית שמונה בבימויו של רועי הורוביץ.

בשנת 2016 שיחקה את אלה במחזמר "מרי לו" המבוסס על שירי צביקה פיק לצד גיא זוארץ, אסף הרץ ומאיה בוסקילה.

והוציאה אלבום בכורה פרי עטה בשם "לרוץ בתוך ענן" שהפיק אמיר צורף. שותף ללחנים וליצירת האלבום יהלי סובול.

בשנת 2017 כיכבה בעונה השנייה של "להיות איתה" מבית קשת בתפקיד ונסה מימון.
וכיום מורה לתיאטרון בבית הספר עמל ליידי דייוויס בתל אביב-יפו.

בשנת 2020 החלה להצטלם לסדרה "מלכת היופי של ירושלים", המבוססת על ספר בעל אותו השם. באותה שנה החלו גם הצילומים לעונה השלישית של "להיות איתה".בשנת 2021 השתתפה בסרט החרדי רסיסים[דרוש מקור]. 

בשנת 2022 יצא לאקרנים הסרט "מתחתנת" בו היא משחקת בתפקיד ראשי.

תפקידים
-------

### טלוויזיה

| סדרה/תוכנית | ערוץ | במאי | תפקיד | שנה |
| --- | --- | --- | --- | --- |
| 15 דקות | Yes stars | יואב ודורון פז | מנאר דיראר | 2009 |
| מעצר בית | שידורי קשת (ערוץ 2) | רועי פלורנטין | מלי | 2010 |
| הבורר עונה 3 | HOT3 | שי כנות | נטלי | 2010 |
| דובדבני וקובץ' | ערוץ 2 (קשת) | אופיר לובל | הילה | 2011 |
| רמזור עונה 3 | ערוץ 2 (קשת) | אוהד פרח | ליאת | 2011 |
| חסמבה דור 3 | HOT3 וערוץ הילדים | דני סירקין | בת אל | 2013 |
| בית המשאלות | הערוץ הראשון | חיים בוזגלו |  | 2013 |
| בקיצור - פרקים קצרים ששודרו בארץ נהדרת | ערוץ 2 (קשת) | וניה הימן |  | 2013 |
| שחקן זר | ערוץ 2 (קשת) | דני סירקין | נופית | 2015 |
| הכל שפיט | ערוץ 1 | איתן כהן (תסריטאי) |  | 2015 |
| להיות איתה | ערוץ 2 (קשת) | עודד רסקין | ונסה מימון | 2013-2021 |
| אילת | ערוץ הילדים | אביעד קידר | אורנה שיקנאג'י | 2018 |
| רק להיום | Yes | ניר ברגמן | ליאל | 2019 |
| מלכת היופי של ירושלים | Yes | עודד דוידוף | רוזה | 2021 |
|

### קולנוע

| סרט | במאי | תפקיד | שנה |
| --- | --- | --- | --- |
| ביקור התזמורת | ערן קולירין | סווטלנה | 2007 |
| לך יום אלף לילה ולילה (סרט חרדי) | אייל ציון |  | 2010 |
| סרק סרק | חיים בוזגלו | מאיה | 2012 |
| מנפאואר | נעם קפלן | פקידה בבנק | 2014 |
| מתחתנת | ערן בן יעקב | גבי | 2022 |

### תיאטרון

| הצגה | תיאטרון/חברת הפקות | במאי | שנה |
| --- | --- | --- | --- |
| יושבים שישה | צוותא | גיל צרנוביץ | 2007 |
| מייד אין יזרעאל | תיאטרון השעה | יקי מחרז | 2007 |
| אגדת סוף העונה | תיאטרון הקיבוץ | גיל צרנוביץ | 2007 |
| חי בסרט | תיאטרון חיפה | שמעון מימרן | 2007 |
| כביסה שחורה | מרכז סוזן דלל | גיל צרנוביץ | 2008 |
| אליעזר בן יהודה - החולם בעברית | תיאטרון השעה | גדי צדקה | 2008 |
| הרצל | תיאטרון השעה | גדי צדקה | 2009 |
| החטיפה מין המנזר | תיאטרון השעה | יעל טילמן | 2010 |
| רומיאו ויוליה גרסת המועדונים | פסטיבל ישראל ובהאנגר תיאטרון גשר | מיכאל רונן | 2010 |
| סאלח שבתי | תיאטרון השעה | גדי צדקה | 2013 |
| קומדיה לא רומנטית | תיאטרון מראה |  | 2015 |
| מרי לו | הדרן |  | 2016 |
| אביבה אהובתי | תיאטרון הבימה, ותיאטרון באר שבע | משה קפטן | 2023 |

חיים אישיים
-----------

סעדה רווקה ומתגוררת בתל אביב.

קישורים חיצוניים
----------------

ויקישיתוף מדיה וקבצים בנושא **הילה סעדה** בוויקישיתוף
* הילה סעדה, ברשת החברתית פייסבוק
* הילה סעדה, ברשת החברתית אינסטגרם
* הילה סעדה, במיזם "אישים" לתיעוד היצירה הישראלית
* הילה סעדה, במסד הנתונים הקולנועיים IMDb (באנגלית)
* הילה סעדה, באתר "אידיבי", מאגר הידע העברי לקולנוע ישראלי ועולמי
* הילה סעדה, במסד הנתונים הקולנועיים KinoPoisk (ברוסית)
* תרבות ובידור נענע10, הדבר הגדול הבא: הילה סעדה בסינגל ראשון, באתר nana10‏, 8 בינואר 2013
* הילה סעדה: "הרווחתי הכל ביזע דם ודמעות", באתר וואלה!‏, 4 בספטמבר 2013
* גל עברי, ‏כוכבת "חסמבה" מפרגנת בענק לתורג'י, באתר מעריב השבוע, 10 בנובמבר 2013
* אורית נבון, ‏מתפרצת, באתר ‏מאקו‏, 22 בינואר 2014
* מערכת ערוץ התרבות, ‏הילה סעדה חוזרת לבמה עם עיבוד מחודש ל"סאלח שבתי", באתר ‏מאקו‏, 21 במאי 2014
* נטע חוטר, ‏"אני בן אדם עממי", באתר ‏מאקו‏, 10 ביוני 2015
* גלית עדות, ‏הילה סעדה מוציאה אלבום בכורה ומסכמת את תקופת הרווקות, באתר מעריב אונליין, 31 במאי 2016
* דניאל שירין, עכבר העיר אונליין, "אין שום הקבלה ל'להיות איתה', בחיים הכאב הוא אמיתי", באתר הארץ, 30 ביוני 2017
* יעל געתון‏, הילה סעדה: "כל גבר מספיק אינטליגנט לדעת מה חוצה את הגבול", באתר וואלה!‏, 01 בדצמבר 2017

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007356244905171
* VIAF: 15150940102026602602
* WorldCat (עם VIAF): 15150940102026602602

 |